Անշարժ գույքի կադաստրի պետական կոմիտեի՝ շուկայի վերլուծության տվյալների համաձայն, 2017-ի դեկտեմբերին, Հայաստանի անշարժ գույքի շուկայում իրականացվել է 20232 գործարք, ինչը 2,2 տոկոսով ավելի է նոյեմբերի եւ 14,6 տոկոսով՝ 2016-ի դեկտեմբերի գործարքների քանակի համեմատ։ Միայն օտարման գործարքների քանակը դեկտեմբերին նոյեմբերի համեմատ աճել է 11,9 տոկոսով, իսկ 2016-ի դեկտեմբերի համեմատ՝ 35,2տոկոսով: 5925 օտարման գործարքներից առքուվաճառքներինը կազմել է 77,3 տոկոսը։ Մնացածը նվիրատվություններն ու փոխանակություններն են։ Անշարժ գույքի օտարման գործարքների քանակի 38,5 տոկոսն արձանագրվել է Երեւանում, իսկ օտարված անշարժ գույքի 37 տոկոսը բնակարաններն են: